ร้านอาหารฮ่องกงซือฝากไช่ เป็นร้านห้องแถว 1 คูหา อยู่ในนาราเพลส มีให้บริการชั้นล่าง ส่วนชั้นลอยจะมี 2 โต๊ะ เป็นโต๊ะกลมใหญ่ นั่งได้ 10 ท่าน
กุ๊กของร้านนี้ ได้ยินว่ามาจากฮ่องกง อาหารที่นี่เลยไปในแบบของคนจีนกวางตุ้ง  รสชาติดีแต่จานเล็กไปหน่อย ส่วนราคาก็ค่อนข้างแพง 
จานแรก ได้สั่ง Hongkong Roast Goose ห่านย่างฮ่องกง  1 ตัว ราคาตัวละ 1,800 บาท Promotion  เหลือ 1,490.-บาท  เมนูนี้จะหาทานอยากหน่อย  ย่างแล้วหนังกรอบ อร่อยครับ 2. มะเขือหมูสับหม้อดิน ราคา 225.-บาท มะเขือผัดกับหมูสับได้กลมกลืน อบด้วยหม้อดิน กินหอมครับ
3. หมูสามชั้นกับผักกาดดองเค็มหม้อดิน ราคา 180.-บาท มีหมูสามชั้นอยู่ 5 ชิ้น เท่านั้น แต่รสชาตินิ่มอร่อย  4. เต้าหู้ไข่เยี่ยวม้า ราคา 99.-บาท   รสชาติก็ OK 5. ลิ้นเป็ดพะโล้ ราคา 350.-บาท ลดเหลือ 150.- บาท จานเล็กมากไม่สมราคา จานนี้ก็รสชาติธรรมดาครับ ไม่ค่อยจะอร่อยเท่าไร
6. ขากับปีกห่านพะโล้ ราคา 220.-บาท ลดเหลือ 120.- จานนี้ก็เช่นกัน ไม่สมราคาเท่าไร รสชาตก็ไม่ค่อยอร่อยพอทานได้ครับ  7.เส้นใหญ่ราดหน้าเป้าฮื้อ ราคา 165.-บาท จานเล็กจริงๆทานคนเดียว จานนี้ OK ครับ  8. บะหมี่ราดหน้าเป้าฮื้อ ราคา 165.-บาท จานเล็กมานคนเดียวเช่นกัน จานนี่ก็ OK ครับ 9.หมูสามชั้นย่างหนังกรอบ ราคา 260.-บาท จานนี้ก็อร่อยหนังกรอบเนื้อนุ่มดีครับ  ส่วนของหวานร้านนี้มีหลากหลายครับ ถั่วแดงบด  บัวลอยน้ำขิง  บัวลอยผสมถั่วบดและงาดำบด  บัวลอยแห้ง งาดำ ถั่ว 5 อย่าง ราคาถ้วยละ 79.- และ 99.-บาท  รสชาติก็ดีครับแบบฉบับฮ่องกง สรุปแล้ว อาหารโดยรวมใช้ได้ อร่อยครับ ถ้าถามว่าจะมาอีกไหม คงบอกว่า ไม่มาอีก เพราะราคาค่อนข้างแพง จานเล็กอีกต่างหาก........ครับ